దుబాయ్: శ్రీలంకతో జరిగిన మూడో వన్డేలో స్లో ఓవర్ రేట్ కారణంగా బంగ్లాదేశ్ కెప్టెన్ మష్రఫే మోర్తజాపై ఐసీసీ ఒక మ్యాచ్ సస్పెన్షన్ వేటు వేసింది. దాంతోపాటు మ్యాచ్ ఫీజులో 40 శాతం కోత విధించింది. మిగిలిన బంగ్లా జట్టు సభ్యుల మ్యాచ్ ఫీజులో 20 శాతం జరిమానా విధించినట్టు ఐసీసీ ఆదివారం విడుదల చేసిన ప్రకటనలో తెలిపింది. నిర్ణీత సమయంలో వేయాల్సిన ఓవర్ల కంటే బంగ్లా రెండు ఓవర్లు తక్కువగా వేయడంతో ఐసీసీ చర్యలు తీసుకుంది. వచ్చే నెలలో ఐర్లాండ్లో జరిగే ముక్కోణపు టోర్నీలో ఆడే తొలి మ్యాచ్కు మష్రఫే దూరం కావాల్సి ఉంటుంది.
dubay: srilankatho jarigina moodo vandelo slo ovar rate kaaranamgaa bangladesh kepten mashrafe mortajapai icc oka match suspention vetu vesindi. dantopatu match feejulo 40 saatam kotha vidhinchindi. migilina bangla jattu sabhyula match feejulo 20 saatam jarimana vidhinchinattu icc aadivaaram vidudala chesina prakatanalo telipindi. nirneeta samayamlo veyalsina ovarla kante bangla rendu ovarlu takkuvagaa veyadamtho icc charyalu teesukundi. vache nelalo irelandlo jarige mukkonapu torneelo audae toli myachku mashrafe dooram kavalsi untundi.